CYF CAJE CYM/Wales/2023/0016

CYMERADWYWYD 05/04/2023







**TEITL Y SWYDD Gwyddonydd Clinigol dan Hyfforddiant – Band 6**

**TROSOLWG O’R SWYDD**

Bydd y Gwyddonydd Clinigol dan Hyfforddiant yn cael ei gyflogi gan y sefydliad sy’n lletya am gyfnod penodol o dair blynedd. Yn ystod y cyfnod hwn, bydd yn gweithio trwy raglen o waith sy’n seiliedig ar ddysgu. Bydd hyn yn cael ei gyfuno â rhaglen academaidd ar lefel meistr (MSc) dros y cyfnod o dair blynedd.

Bydd y rhan gyntaf o’r rhaglen academaidd yn cyflwyno gwyddoniaeth sylfaenol a chefndir damcaniaethol y disgyblaethau cylchdro a'u cymhwysiad mewn gwyddoniaeth glinigol ym maes iechyd, yn ogystal â rhoi cyflwyniad i wasanaethau a gwerthoedd gofal iechyd. Mae'r radd meistr yn cynnwys prosiect ymchwil yn ystod blwyddyn 2/3.

Y Gwyddonydd Clinigol dan Hyfforddiant fydd yn gyfrifol am ei ddilyniant ei hun trwy'r rhaglen hyfforddi, gan weithio ar y cyd â'r Cydlynydd/Swyddog Hyfforddiant penodedig, a fydd yn ei gefnogi. Bydd hyn yn cynnwys cwblhau'r canlyniadau dysgu fel y’u hamlinellir yn y Canllawiau Dysgu, symud ymlaen trwy gymysgedd o gymhwysedd seiliedig ar waith a phrofiad yn adrannau gwyddonol y GIG ac ymgymryd â'r rhaglen meistr academaidd gyflenwol yn y Sefydliad Addysg Uwch dynodedig.

|  |  |  |  |
| --- | --- | --- | --- |
| **Prif Ddyletswyddau'r Swydd** | | | |
| Cynnal amrywiaeth o ymchwiliadau clinigol a gwyddonol fel sy'n briodol i'r rôl. Gall y rhain gynnwys prosesu gwaed a samplau eraill, mesuriadau clinigol uniongyrchol ar gleifion, a gweithdrefnau sy'n ymwneud ag ymbelydredd ïoneiddio ac an-ïoneiddio.  Yn caffael ac yn cynnal lefel uchel o gymhwysedd proffesiynol wrth wneud yr holl brofion, ymchwiliadau a mesuriadau.  Yn dehongli a gweithredu ar ganlyniadau profion, ymchwiliadau, a mesuriadau yn unol â pholisïau, gweithdrefnau a systemau ansawdd adrannol.  Cynorthwyo wrth ddarparu cyngor i staff meddygol, nyrsio a gofal iechyd eraill ar y defnydd gorau a diogel o weithdrefnau gwyddonol ac offer hynod gymhleth, gan gynnwys cynorthwyo â’r gwaith o ddylunio cyfleusterau newydd. | | | |
| **Yn gyfrifol o ran** | | | |
| **Adrodd:** | **Atebol:** | | **Yn broffesiynol:** |
| **Prif Gyfrifoldebau** | | | |
| **Cyfathrebu**  Yn cyfathrebu gwybodaeth glinigol, wyddonol a thechnegol gymhleth i ystod eang o bobl gan gynnwys clinigwyr, rheolwyr, cleifion a'r cyhoedd.  Gofynnir i ddeiliad y swydd fynegi ac egluro agweddau dadansoddol, gwyddonol a chlinigol ar ei waith i amrywiaeth o bobl, gan gynnwys cydweithwyr gwyddonol, gweithwyr clinigol proffesiynol, rheolwyr gwasanaethau a chleifion a gwrando ar eu hanghenion.  Yn cysylltu ag uwch wyddonwyr a defnyddwyr clinigol y gwasanaeth ynghylch priodoldeb ymchwiliadau, ymyriadau, a phrofion  Yn cyfathrebu ar faterion sy'n berthnasol i arloesi gwyddonol ac ailgynllunio gwasanaethau, canfyddiadau ymchwil a datblygu mewn fformatau ysgrifenedig a llafar i gysylltiadau mewnol ac allanol  **Sgiliau Clinigol a Gofal Cleifion**  Yn cyflawni rolau gwyddonol a chlinigol cymhleth, gan gynnwys y rhai sy'n gweithio'n uniongyrchol gyda chleifion, gan gynllunio eu llwyth gwaith dyddiol eu hunain.  Yn dadansoddi, dehongli, ac yn cymharu opsiynau ymchwiliol a chlinigol  Yn llunio barn, gan gynnwys barn glinigol a gwahaniaethol, sy'n cynnwys ffeithiau neu sefyllfaoedd cymhleth sy'n effeithio ar gleifion  Yn cymryd rhan mewn gweithdrefnau rheoli risg, gan gynnwys asesu risg ac ymchwilio i ddigwyddiadau andwyol ac adrodd amdanynt.  Yn cynnal ystod o ymchwiliadau a wneir yn anuniongyrchol ar gyfer cleifion neu'n uniongyrchol gyda chleifion o fewn ystod o leoliadau gofal a'u dehongli ac adrodd amdanynt.  Yn darparu ymyriadau gofal a thriniaeth arbenigol i gleifion ar draws yr ystod o lwybrau clinigol a lleoliadau gofal iechyd.  Yn darparu cyngor clinigol a gwyddonol priodol ac yn dehongli canlyniadau dadansoddol  Mewn rhai arbenigeddau, bydd hyfforddeion yn ymwneud â chasglu a phrosesu samplau clinigol gan gleifion.  **Polisi a Phroffesiynol**  Rhoi sylwadau a chyngor ar gynigion a phrotocolau newydd, yn enwedig ar gyfer gwella gwasanaethau.  Cymhwyso a hyrwyddo arfer sy'n seiliedig ar dystiolaeth a defnyddio protocolau a gweithdrefnau clinigol perthnasol  **Addysg, Dysgu a Datblygu Pobl**  Cynorthwyo gyda’r gwaith o oruchwylio a hyfforddi staff cymorth, myfyrwyr, a phenodeion newydd, a chymryd rhan mewn seminarau adrannol a chyfarfodydd gwyddonol i ledaenu gwybodaeth a gafwyd trwy astudio neu wneud ymchwil.  Symud ymlaen a chwblhau'r rhaglen hyfforddi ac asesu yn llwyddiannus ar y cyd â'r Cydlynydd/Swyddog Hyfforddiant lleol a'r Ysgol Gwyddor Gofal Iechyd Genedlaethol i gyflawni cymhwysedd ardystiedig a ddyfarnwyd gan yr Academi Gwyddor Gofal Iechyd. Cymryd cyfrifoldeb am ei ddysgu a’i ddatblygiad ei hun trwy gydnabod a manteisio ar bob cyfle i ddysgu, gan gynnwys gwerthuso, goruchwylio, cwrs academaidd, a dysgu seiliedig ar broblemau, a chynnal portffolio dysgu personol.  **Adnoddau**  Cynorthwyo â chaffael, derbyn a defnyddio dyfeisiau meddygol a nwyddau traul.  Bod yn gyfrifol am ddefnyddio offer gwyddonol a meddygol cymhleth yn ddiogel, gan gynnwys cofnodi'r holl weithdrefnau cynnal a chadw a chalibradu a gyflawnir ac unrhyw gamau unioni a gymerir.  **Ymchwil, Archwilio ac Arloesi**  Ymgymryd ag ymchwil a datblygu o fewn yr adran fel rhan annatod o hyfforddiant a meithrin sgiliau perthnasol i gynnal archwiliad clinigol.  Yn cofnodi ei wybodaeth ei hun  Cychwyn ac ymgymryd ag arloesi, gwella ac ymchwil a datblygu a bod yn rhan o addysg hyfforddeion gwyddor gofal iechyd a dysgwyr eraill yn y gweithle.  Cyfrannu at archwiliadau i lywio rheolaeth cleifion a gofal clinigol ac archwiliadau ansawdd sy'n ymwneud ag achredu a rheoleiddio.  Cynnal archwiliadau sicrhau ansawdd, prosesau a chanlyniadau sy'n berthnasol i'r arbenigedd. Gan gynnwys datblygu cynlluniau gweithredu ar gyfer unrhyw faterion a nodir fel rhan o'r broses archwilio. | | | |
| **Cymwysterau a Gwybodaeth** | | **Profiad** | |
| **Hanfodol**  Mae’n rhaid i ymgeiswyr fod â gradd anrhydedd (dosbarth cyntaf neu 2.1) mewn gwyddoniaeth bur neu gymwysedig sy’n berthnasol i’r arbenigedd maent yn gwneud cais amdano. (Bydd ymgeiswyr sydd â gradd 2.2 berthnasol hefyd yn cael eu hystyried os oes gradd MSc neu PhD ganddynt yn yr arbenigedd maent yn gwneud cais amdano).  Meddu ar ddealltwriaeth o reoli ansawdd a sicrhau rheolaeth mewn cyd-destun sy’n seiliedig ar wyddoniaeth neu waith  Meddu ar ddealltwriaeth o rôl yr arbenigedd a ddewiswyd ganddynt mewn gofal iechyd a chlefydau a sut y caiff ei gymhwyso mewn lleoliad gofal iechyd. | | **Hanfodol**  Gwybodaeth a gafwyd trwy astudio a phrofiad i lunio cyngor a barn briodol.  Wedi cymryd rhan mewn gweithgarwch clinigol dan oruchwyliaeth hyd at lefel diploma ôl-raddedig  **Dymunol** (i'w ddefnyddio wrth lunio rhestr fer)  I bob ymgeisydd, mae tystiolaeth o brofiad ymchwil, e.e. ar ffurf gradd uwch neu dystiolaeth gyfatebol o allu gwyddonol ac academaidd, yn ddymunol. | |
| **Sgiliau a Phriodoleddau** | | **Arall** | |
| **Hanfodol**  Diddordeb dwfn ymroddedig mewn Ymarfer Gwyddonol a'i gymhwyso at ofal clinigol uniongyrchol cleifion mewn amgylchedd clinigol  Y gallu i ddatblygu hyfedredd wrth gyflawni technegau arferol a chymhleth a ddefnyddir ar hyn o bryd lle maent yn hyfforddi a'r gallu i ddatblygu a dilysu technegau newydd.  Y gallu i ddylunio ymchwiliadau ac arbrofion ymchwil.  Yn gallu nodi problemau sy'n gysylltiedig ag offer gwyddonol, profion amhriodol, a chanlyniadau anghydnaws ac ymchwilio i'r rhain, cynllunio camau unioni gan gadarnhau priodoldeb gydag uwch gydweithwyr a gwneud y gwaith dilynol.  Y gallu i weithio dan bwysau a'r gallu i flaenoriaethu a chynllunio gwaith. | | **Hanfodol**  Sgiliau cydsymud datblygedig iawn gyda deheurwydd a chydsymud da rhwng y dwylo a’r llygaid a'r sgiliau hynny sydd eu hangen ar gyfer cyflawni technegau dadansoddi manwl  Y gallu i fodloni gofynion teithio'r rôl hyfforddi a’r cylchdroadau clinigol.  **Dymunol (ond ddim yn hanfodol):**  Siaradwr Cymraeg (Lefel 1) neu barodrwydd i weithio tuag ato | |